म्हापशेंः पेडें खेळां संकुल मैदानार खेळ आनी युवा वेव्हार खात्यान आयोजीत केल्ल्या अंडर-14 शालेय चलयांच्या सुब्रोतो मुखर्जी बार्देश तालुको फुटबॉल सर्तींत हडफडें हांगच्या सेंटे जोसेफ हायस्कूल पंगडान वस्तादपण मेळयलें. फायनलींत तांणी म्हापशेंच्या सेंट ब्रिटो हायस्कुलाक 3-0 अश्या गोलांनी हारयलें.
 सेंट जोसेफ हायस्कूल पंगड आता जिल्लो पांवड्या वयले फुटबॉल सर्ती खातीर पात्र थारला. शिक्षक अमरनाथ कोलवाळकार हांणी संघाक प्रशिक्षण दिलें. शाळा वेवस्थापक रेव्ह. फादर रॉकलीन डि'कॉस्ता आनी मुख्याध्यापिका झास्का फर्नांडीस हांणी संघाक परबी भेटयलीं.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 